สวัสดีค่ะ ในช่วงการมีประจำเดือน วันแรกเลือดจะมีแดงปกติ พอวันที่ 2-5 สีของประจำเดือนจะเข้มเป็นสีน้ำตาล ร่างกายมีอาการผิดปกติมั้ยค่ะ แล้วหนูควรพบแพทย์ไหมค่ะ
สวัสดีค่ะ ลักษณะของประจำเดือนที่ปกติ คือ มีระยะห่างระหว่างรอบได้ตั้งแต่ 21 ถึง 35 วัน (ไม่จำเป็นต้องเท่ากันทุกเดือน) ระยะเวลาของการมีเลือดประจำเดือน 3-7 วัน ปริมาณประจำเดือนที่ออกในแต่ละรอบมีปริมาณ 20-80 มิลลิลิตร หากผิดปกติไปจากนี้จึงถือว่ามีความผิดปกติที่ควรหาสาเหตุสำหรับสีของประจำเดือน โดยทั่วไปจะเป็นโทนสีแดง ส่วนการที่มีสีน้ำตาลในวันที่ 2-5 ของการมีประจำเดือนนั้น แสดงว่ามีเลือดประจำเดือนน้อย เมื่อเลือดประจำเดือนน้อย ก็จะใช้เวลาในการไหลลงมายังช่องคลอดนาน จึงทำให้เลือดสัมผัสอากาศนาน สีจก็ะออกไปทางแดงคล้ำ จนถึงสีน้ำตาลดังนั้น หากประจำเดือนมานานไม่เกิน 7 วัน และในวันแรกมีสีแดงปกติ หลังจากนั้นจึงมีสีน้ำตาล จึงไม่ได้ผิดปกติแต่อย่างใดค่ะ